Kacarita ing lakon Murwakala, laire Bathara Kala iku awit saka kama salah, yaiku lair saka bapa biyung kang during sah anggone nindakake neningkahan utawa praningkah. Ya merga laire kang ora bener iku, mula Bathara Kala iku pakanane sadhengah wong sing kalebu sukerta mau. Mula Bathara Kala kudu ditelukake dening wong kang mumpuni. Ya ing lakon Murwakala iku, dhalang bisa ngerti marang wewadi kang njalari Bathara Kala bisa lara wekasan wedi lan kapok ora bakal ngganggu marang wong kang diruwat.